Rövidített műszaki leírás

001-263 VENDÉGALAKULAT

TRANSZFORMÁTORÁLLOMÁS ÁTHELYEZÉS

Az ingatlanon jelenleg meglévő kollégiumok energiaellátását a 001-263 sz. Vendégalakulat GALAXI tip. transzformátorállomás biztosítja. A meglévő transzformátorállomás és a hozzá csatlakozó kábelhálózat a ”CAMPUS” kollégium építésének útjában van.Időközben megépült a CAMPUS 22 kV-os kábelgyűrű, és az átépített új Vendégalakulat transzformátorállomást erre a már meglevő és üzemelő „CAMPUS” 22 kV-os kábelre felhasítással kell csatlakoztatni.

Elvégzendő munkák leírása:

I. Bontási munkák:

1./ A Vendégalakulat 22 kV-os légvezeték – 001-910 kapcsolóállomás közötti földkábel): (77 m)
A Vendégalalkulat (Kiskundorozsma) 22 kV-os légvezeték 101. sz. oszlopához

a	001-910 CORA 22 kV-os kapcsolóállomásból induló 22 kV-os földkábelt teljes hosszában el kell bontani.

2./ Vendégalakulat 22 kV légvezeték– Vendégalakulat trafó 22 kV-os légvezeték:
(278 m)
(1. és 3. sz. oszlopok között)

A 3x50 mm2 Ald. tip. 22 kV-os Vendégalakulat csatlakozó légvezeték a Vendégalakulat (Kiskundorozsma) 22 kV-os légvezeték 101. sz. vasoszlopától a 001-263 Vendégalakulat transzformátorállomás előtt levő 3. sz. végoszlopáig elbontásra kerül.
3./	Vendégalakulat	22	kV-os	légvezeték	03.	sz.	oszlopától	a	001-263
Vendégalakulat transzformátorállomás 22 kV-os kábel:
4./ 001-263 sz. Vendégalakulat transzformátorállomás:

Elbontásra kerül a 001-263 sz. Vendégalakulat GALAXI tip. betonházas transzformátorállomás, és a mellette levő BL1 betonalapon álló ARCO-57 tip. mérőszekrény. Az elbontott GALAXI tip. transzformátorállomás és mérőszekrény a 001-263 Vendégalakulat transzformátorállomás új helyére áthelyezésre kerül. A GALAXI transzformátorállomást és az ARKO-57 mérőszekrényt úgy kell elbontani, hogy azok a transzformátorállomás új helyén ismételten felhasználásra kerülnek.
5./ Vendégalakulat trafó és ELI kapcsolóállomás közötti 22 kV-os kábel:

Ez a 22 kV-os kábel egy másik munka keretében már előzetesen elbontásra került. Ez a kábel a bontás során a földben maradt. A kábelt a Vendégalakulat tr. bontásakor a transzformátorállomástól 2 méterre el kell vágni, és az állomásig levő szakaszát a földből ki kell szedni. A kábel többi része a földben marad.
6./ Vendégalakulat trafó és ELI kapcsolóállomás közötti 0,4 kV-os kábel:

Ez a 0,4 kV-os kábel egy másik munka keretében már előzetesen elbontásra került. Ez a kábel a bontás során a földben maradt. A kábelt a Vendégalakulat tr. bontásakor a transzformátorállomástól 2 méterre el kell vágni, és az állomásig levő szakaszát a földből ki kell szedni. A kábel többi része a földben marad. 7./ Vendégalakulat trafó mért 0,4 kV-os kábelhálózat:

A mért, SZTE tulajdonú 0,4 kV-os és térvilágítási kábelek nyomvonala ismeretlen. Ezeket a kábeleket az elbontásra kerülő transzformátorállomásból csak ki kell forgatni, és el kell vágni. Az iskola, „kantin” 3x150/150 mm2 tip. kábelt úgy kell elvágni, hogy ehhez a kábelhez hozzá kell kötni az új transzformátorállomásból induló azonos nevű NAYY-J 4x150 mm2 tip. kábelt.

8./ Ideiglenes 0,4 kV-os hálózat bontása:

A Vendágalakulat transzformátorállomás áthelyezése és beüzemelése után az „IDE” ideiglenes elosztóból a kábeleket át kell forgatni az áthelyezett Vendégalakulat trafó 0,4 kV-os elosztójába. A Diáklakások transzformátorállomásból kiépített 0,4 kV-os kábeleket és az ideiglenes „IDE” elosztót el kell bontani.

II. Építési munkák:
II./a Ideiglenes hálózat építés:
1./ Ideiglenes 0,4 kV-os hálózat építése:

A megelőző kivitelezési munkák keretében megépítésre került a 001-797 sz. SZTE Diáklakások és a 001-795 sz. Campus Kollégium transzformátorállomás. Az SZTE részére mindkét transzformátorállomásban van rendelkezésre álló teljesítmény biztosítva.

Megbízóval egyeztetve a Vendégalakulat transzformátorállomás áthelyezésének idejére a 001-797 sz. SZTE Diáklakások transzformátorállomásban rendelkezésre álló teljesítmény felhasználásával ideiglenes energiaellátást kell építeni
2./ Diáklakások 001-797 sz. transzformátorállomás ideiglenes felhasználása:

A Campus 22 kV-os kábelhálózaton üzemelő 001-797 sz. Galaxi tip. transzformátorállomáson az SZTE részére rendelkezésre álló 1.000 kVA van biztosítva. Az SZTE nyilatkozata érelmében ez a rendelkezésre álló teljesítmény a Vendégalakulat transzformátorállomás áthelyezésének és beüzemelésének idejére a Kollégiumok ideiglenes energiaellátására felhasználható. Ehhez az MVM Szegedi Üzemeltetési Régió területfelelőse, és az MVM Szeged Fejlesztési szakterület is hozzájárult.

II-/b A végleges hálózat kiépítése:

1./ 001-263 Vendégalakulat Galaxi 22/1000 kVA transzformátorállomás áthelyezése:

A „CAMPUS” kollégium telekhatárára át kell helyezni az elbontott GALAXI 22/1000 kVA tip. betonházas transzformátorállomást. A tervezett transzformátorállomásban a trafó szekunder kapcsaira áramváltók vannak felszerelve, az állomás 0,4 kV-os elosztója mért fogyasztói elosztó.

2./ Tervezett 22 kV-os kábelhálózat:

Az áthelyezésre került Vendégalakulat GALAXI tip. transzformátorállomást felfűzéssel csatlakoztatni kell a már megépült „CAMPUS” 22 kV-os földkábeles hálózatra. A már megépült 001-797 sz. SZTE Diáklakások transzformátorállomásból az érkező 22 kV-os kábelt ki kell kötni, és vissza kell forgatni az áthelyezett 001-263 sz. Vendégalakulat GALAXI transzformátorállomásba. Az áthelyezett Vendégalakulat GALAXI transzformátorállomást új 22 kV-os kábellel össze kell kötni a szomszédos 001-797 sz. SZTE Diáklakások állomással. Az áthelyezett transzformátorállomásban MVM Démász Áramhálózati Kft. tulajdonú RM6 „IDI” 22 kV-os kapcsolóberendezés van elhelyezve. A 0,4 kV-os elosztó mért fogyasztói tulajdonú.
3./ Tervezett fogyasztói 0,4 kV-os kábelhálózat:

A tervezett új Vendégalakulat transzformátorállomás 0,4 kV-os elosztója fogyasztói tulajdonban maradó mért elosztó. Ebből a mért elosztóból kell az SZTE
kollégiumok meglevő épületeihez 0,4 kV-os kábelhálózatot kiépíteni. A felújított kollégium épületek elektromos konyhákkal kerültek kialakításra, és így az épületek villamos energiaigénye megnövekedett. Ezért mindkét kollégiumi épülethez 2 db NAYY-J Al. 4x240 mm2 tip. kábel kerül kiépítésre, és az épület előtt a járda szélében egy DIN100-1 tip. (2x315 + 1x400A + 3 db 400 A tartalék) elosztószekrény kerül beépítésre. Ezekből az elosztószekrényekből 1-1 db NYY-J Cu. 4x240 mm2 tip. kábelt terveztünk az épületek csatlakozó főelosztójáig (a meglevő főelosztókba csak 1 db kábel köthető be).

4./ Tervezett térvilágítás:

A kollégiumok meglevő térvilágítási hálózata egy a meglevő út mellett levő közvilágítási elosztóból van megtáplálva. A térvilágítás kapcsolása jelenleg kézi kapcsolóval lehetséges. Az új Vendégalakulat transzformátorállomásban „HKV” vezérléssel térvilágítási elosztó kerül kiépítésre. Ebből az elosztóból kell NYY-J 4x16 mm2 Cu. kábellel tápkábelt építeni a meglevő és magmaradó térvilágítási elosztó részére. Ezzel a meglevő térvilágítási hálózat HKV automatikus vezérléssel üzemeltethető.